
PATVIRTINTA
Rajono savivaldybės administracijos 
direktoriaus

2015 m. balandžio 21 d. įsakymu Nr. AT-372
SIŪLYMO INVESTUOTI SAVIVALDYBĖS TURTĄ Į UŽDARĄJĄ AKCINĘ BENDROVĘ „ŠAKIŲ VANDENYS“ EKONOMINIS IR SOCIALINIS PAGRINDIMAS

	1.
	Problemos iškėlimas

Savivaldybės kontroliuojama uždaroji akcinė bendrovė „Šakių vandenys“ teikia geriamojo vandens tiekimo ir nuotekų tvarkymo paslaugą, o šios paslaugos organizavimas yra savarankiškoji savivaldybės funkcija (Vietos savivaldos įstatymo 6 straipsnio 30 punktas). Įgyvendinant vandentvarkos projektus pagal 2007-2013 m. sanglaudos skatinimo veiksmų programos III prioriteto „Aplinka ir darnus vystymasis“ priemonę VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“, Šakių rajono savivaldybė su uždarąja akcine bendrove „Šakių vandenys“ sudarė jungtinės veiklos sutartis, pagal kurias savivaldybė įsipareigojo skirti projektams ir apmokėti numatytą projekto išlaidų dalį (5 proc. nuo bendros finansavimo vertės) iš rajono savivaldybės biudžeto lėšų. Be minėtų sutarčių finansavimas projektams nebūtų buvęs skirtas. Šiuo metu savivaldybės finansavimas laikomas išankstiniu mokėjimu kapitalui formuoti. Rajono savivaldybė 2010-2014 m. prie projekto Nr. VP3-3.1-AM-01-V-02-018 prisidėjo 244232,66 Eur, prie projekto Nr. VP3-3.1-AM-01-V-02-049 – 381485,30 Eur.
Uždaroji akcinė bendrovė „Šakių vandenys“ nepajėgi savo lėšomis tinkamai organizuoti savivaldybės funkcijos įgyvendinimo, t. y. išpirkti geriamojo vandens tiekimo infrastruktūrą, kuri nuosavybės teise priklauso kitiems asmenims ir yra reikalinga bei tinkama viešajam geriamojo vandens tiekimui; įrengti naujas vandenvietes savivaldybės teritorijose, kurios šiuo metu nėra priskirtos viešojo vandens tiekimo teritorijai ir kt.
Kad būtų būtų sudarytos palankesnės sąlygos organizuoti rajono savivaldybės savarankiškosios funkcijos – geriamojo vandens tiekimo ir nuotekų tvarkymo – įgyvendinimą, tinkamai įformintas rajono savivaldybės biudžeto lėšų perdavimas, prisidedant prie uždarosios akcinės bendrovės „Šakių vandenys“ vykdomų projektų finansavimo, bendrovei reikia perduoti 817081,96 eurų piniginį įnašą.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato savivaldybės turto investavimą, t. y. savivaldybei nuosavybės teise priklausančio turto kaip įnašo perdavimą, didinant uždarosios akcinės bendrovės įstatinį kapitalą, jei savivaldybė yra bendrovės dalyvė (Šakių rajono savivaldybė yra vienintelė visų uždarosios akcinės bendrovės „Šakių vandenys“ akcijų savininkė), o 2 dalyje nustatyta, jog sprendimą dėl savivaldybei nuosavybės teise priklausančio turto investavimo priima savivaldybės taryba.


	2.
	Tikslas, kurio siekiama priimant sprendimą 
Siūlyti rajono savivaldybės tarybai perduoti uždarajai akcinei bendrovei „Šakių vandenys“ piniginį įnašą, didinant bendrovės įstatinį kapitalą.



	3.
	Status quo ir galimų alternatyvų tikslui pasiekti vertinimas (pateikiamas apibendrintas alternatyvos aprašymas ir vertinimas): 

	3.1.
	Vertinimo aspektai
	Teigiamas poveikis
	Neigiamas poveikis

	
	Status quo: Uždaroji akcinė bendrovė „Šakių vandenys“ iš Šakių rajono savivaldybės gautas lėšas, prisidedant prie vandentvarkos projektų finansavimo (625717,96 Eur), apskaito kaip išankstinius mokėjimus kapitalui formuoti. Nėra priimtas sprendimas, leidžiantis tinkamai įforminti rajono savivaldybės biudžeto lėšų perdavimą.
Be to, bendrovė neturi lėšų:

· vykdyti savo kreditorinius įsipareigojimus ir atsiskaityti už Šakių vandens gerinimo įrenginių remonto darbus (95864 Eur); 
· išpirkti geriamojo vandens tiekimo infrastruktūrą, kuri nuosavybės teise priklauso kitiems asmenims ir yra reikalinga bei tinkama viešajam geriamojo vandens tiekimui (Griškabūdžio mstl. vandentiekio tinklai – 18000 Eur);
· įrengti naujus artezinius gręžinius su vandens gerinimo įranga Pajotijo k. ir Gotlybiškių k. (77500 Eur).


	
	Atitinkamai sričiai
	Nenumatomas
	Nevykdomas Šakių rajono savivaldybės 2015-2017 metų strateginio veiklos plano Švarios ir sveikos aplinkos ir energijos taupymo programos 12.4 uždavinys. 

	
	Finansams
	Projektų vykdymo metu bendrovės įgytas turtas netampa bendrovės sąnaudomis ir neigiamai neįtakoja bendrovės veiklos rezultato.
	Nėra tinkamai teisiškai įformintas rajono savivaldybės biudžeto lėšų perdavimas bendrovei, prisidedant prie projektų finansavimo.

	
	Socialinei aplinkai
	Nenumatomas
	Nesudaromos sąlygos veiksmingai organizuoti savivaldybės funkcijos atlikimo.

	3.2.
	I alternatyva: Teikti rajono savivaldybės tarybai siūlymą dėl savivaldybės turto investavimo į uždarąją akcinę bendrovę „Šakių vandenys“.

	
	Atitinkamai sričiai
	Būtų įvykdytas Šakių rajono savivaldybės 2015-2017 metų strateginio veiklos plano Švarios ir sveikos aplinkos ir energijos taupymo programos 12.4 uždavinys. 
	Nenumatomas

	
	Finansams
	Būtų tinkamai teisiškai įformintas rajono savivaldybės biudžeto lėšų perdavimas bendrovei, prisidedant prie projektų finansavimo.
	Projektų vykdymo metu bendrovės įgytas turtas taptų bendrovės sąnaudomis ir neigiamai įtakotų bendrovės veiklos rezultatą.

	
	Socialinei aplinkai
	Būtų sudarytos palankesnės sąlygos tinkamai organizuoti savivaldybės funkcijos įgyvendinimą.
	Nenumatomas

	3.3.
	II alternatyva: kitų alternatyvų nėra.

	4.
	Siūloma alternatyva: Teikti Šakių rajono savivaldybės tarybai siūlymą dėl savivaldybės turto investavimo į uždarąją akcinę bendrovę „Šakių vandenys“, t. y. perduoti bendrovei 817081,96 eurų piniginį įnašą, didinant bendrovės įstatinį kapitalą. 



	5.
	Investavimo kriterijai: Investuojant yra tenkinami Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 7 ir 9 punktuose nustatyti investavimo kriterijai:

· investavus bus plėtojama infrastruktūra, naudinga visuomenei (gerinama geriamojo vandens tiekimo ir nuotekų tvarkymo paslaugos kokybė ir prieinamumas);

· iš investavimo objekto bus gautas ne tik finansinis turtas (2817524 paprastosios vardinės 0,29 euro nominalios vertės akcijos), bet ir užtikrintas veiksmingesnis savivaldybės funkcijos – geriamojo vandens tiekimo ir nuotekų tvarkymo organizavimo – atlikimas;

· investavimo tikslas ir siekiamas rezultatas nustatytas Šakių rajono savivaldybės tarybos 2015 m. vasario 19 d. sprendimu Nr. T-22 patvirtintame Šakių rajono savivaldybės 2015-2017 metų strateginiame veiklos plane, Švarios ir sveikos aplinkos ir energijos taupymo programos 12.4 uždavinyje (12.4.1 priemonė „Įrengti naujus artezinius gręžinius su vandens gerinimo įranga Pajotijo k., Gustainiškių k., Gotlybiškių k.“, 12.4.4 priemonė „Vykdyti laipsnišką centralizuoto vandens tiekimo sistemų perėmimą iš privačių asmenų – Griškabūdžio k.“,  12.4.5 priemonė „Šakių VGĮ rekonstrukcija“).


	6.
	Kita svarbi informacija: Jungtinės veiklos sutartyse bei rajono savivaldybės tarybos sprendimuose, kuriais buvo pritarta projektų teikimui Aplinkos projektų valdymo agentūrai finansavimui gauti, nebuvo numatyta galimybė rajono savivaldybės skiriamas lėšas paversti įstatiniu kapitalu.

Lėšos investavimui (191364 Eur) numatytos Šakių rajono savivaldybės 2015 metų biudžeto Švarios ir sveikos aplinkos programoje (kodas 12).

